Jeg købte et "dobbeltdeal" hos telenor.dk med 2 nye abonnementer. Telefonerne, 2 iPhone 5, kom få dage senere. Telefonerne skulle jeg bruge som julegave til mine børn. Ligeså stor, som glæden var i går, ligeså stor var skuffelsen over, at telenor.dk åbenbart ikke er klar over, at der skal nanosim kort i en iPhone 5. Så status er, at telefonerne ikke kan bruges, før vi modtager svar fra telenor.dk - eller finder en butik på torsdag, hvor der sikkert er kø langt ind i H. Selvom jeg ikke har prøvet at være kunde hos Telenor endnu, glæder jeg mig allerede til om 6 måneder, når bindingsperioden ophører. Som prikken over det berømte i, så er det ikke lykkedes at få mine kreditkortoplysninger registreret endnu. Dette til trods for 2 telefonhenvendelser og 6 e-post og 3 SMS fra Telenor ...

Ny opdatering:
Som anført i besvarelsen nedenfor fra Telenor ville de gerne i dialog med mig. De foreslog i dag efter kl. 11.00, hvilket jeg svarede ok til. Nu vil det jo fra nu af og i al evighed være efter kl. 11.00, men jeg havde faktisk en forventning om, at de henvendte sig i dag. Selv simple aftaler har de åbenbart også svært ved at håndtere.

Ny opdatering:
Er nu blevet ringet op af Danni fra Telenor, der ikke helt vidste hvorfor han ringede ..! - eller hvad han skulle sige ... Det var ellers Telenor, der selv havde foreslået her, at vi skulle tale sammen, men det er åbenbart kun for at få det hele til at se lidt pænere ud. Jeg kunne dog til min store forbløffelse konstatere, at Telenor også vil have abonnement for de 14 dage, hvor jeg har haft SIM kort, der ikke passer til telefonen !!! Min vurdering er absolut, at Telenor ikke burde beskæftige sig med kunder. Det har de helt klart ikke styr på. Har nu haft deres abonnement i drift i en uge - og, ja - deres dækning er katastrofal dårlig. Især er der stort set ikke dataadgang.

Ny opdatering:
Den ene hånd hos Telenor ved åbenbart ikke hvad den anden laver ... Fredag den 4. januar 2013 kom de 2 rigtige nanokort med posten ... Godt jeg selv hentede nogle hos Telenors butik i Skovlunde den 27. december 2012 - eller havde mine børn godt nok skulle vente længe ... Nu håber jeg bare, at de 2 sim kort ikke bliver deaktiveret - fordi vi har fået nye. I givet fald kommer jeg nok til at lave en ny anmeldelse.

Jeg opsagde i øvrigt de 2 abonnementer inden de var taget i brug ... - og det virker! Telenor har skriftligt bekræftet opsigelsen - så om ca. 5½ måned er jeg ude af dette Telenor helvede.

Seneste opdatering:
Jeg har sat forbrugsloft på mine børns telefoner, men har åbenbart ikke læst det med "småt", så lige så snart de rammer loftet, så bliver telefonen spærret for alt - undtagen 1-1-2. Dette selvom der er uforbrugt data og taletid på abonnementet. Dem, der hos Telenor, der kalder sig kundeservice oplyste i dag, at dette er den eneste tekniske mulighed! Sjovt nok kan jeg selv på "Mit Telenor" vælge at lukke for de tjenester, som Telenor åbenbart ikke kan lukke - af tekniske årsager. Talte også med en leder, der gentog at sådan er det - og det i øvrigt står under "Det med småt" på hjemmesiden. Kom til at sige, at jeg fortsat glæder mig til om 3 uger, hvor de 2 abonnementer er opsagt til. Svaret fra Telenor var blot, at det var en gensidig glæde! Det er da i det mindste ærlig snak ...